kardosdrur/scandi-wiki huggingface dataset:
Marskal af Frankrig

Marskal af Frankrig (Maréchal de France) var oprindeligt et af de højeste militære embeder i Frankrig, og fungerede i middelalderen som stedfortræder for connétable de France. Embedet (marescallus Franciae) blev oprettet i 1190 af kong Philip 2. for Albéric Clément.

I nyere tid blev marskal af Frankrig til en ærestitel med højere rang end connétable. Frem til revolutionen blev der udnævnt 256 marskaller af Frankrig indtil titlen blev afskaffet af nationalforsamlingen i 1793.

Under Napoleon Bonapartes styre blev der udnævnt en række marskaler af imperiet, men efter Bourbon-restaurationen blev den gamle titel marskal af Frankrig genindført, og Napoleon III valgte at beholde denne titel da han senere kom til magten. Seks marskaler fik tildelt den endnu højere rang generalmarskal: Biron, Lesdiguières, Turenne, Villars, Moritz af Sachsen og Soult.

I det moderne Frankrig bruges titlen marskal som en militær udmærkelse, og er ikke længere en grad. Den gives til generaler for ekstraordinære fortjenester. Dens symbol er en blå marskalstav med stjerner (før revolutionen var den udsmykket med fleurs-de-lis).

Philippe Pétain modtog titlen for sin indsats under 1. verdenskrig, og han beholdt den selv efter at han var blevet fængslet af Charles de Gaulle i slutningen af 2. verdenskrig.

Den sidste marskal af Frankrig der blev udnævnt i levende live var Alphonse Pierre Juin, som blev udnævnt i 1952 og som døde i 1967. I 1984 blev Marie-Pierre Koenig udnævnt posthumt

Marskaller af Frankrig (udvalg) 

 Gilles de Retz (1404-1440), våbenbroder til Jeanne d'Arc, marskal af Frankrig 1429
 Louis Joseph, Duc de Vendôme (1654–1712), marskal af Frankrig 1695
 Sébastien Le Prestre de Vauban (1633-1707), marskal af Frankrig 1703
 Woldemar Løvendal, (1700-1755), marskal af Frankrig 1747
 Moritz af Sachsen (1696-1750), marskal af Frankrig 1749
 Nikolaus Luckner (1722-1794), marskal af Frankrig 1791
 Louis Alexandre Berthier (1753-1815), marskal af Frankrig 1804
 Joachim Murat (1767-1815), marskal af Frankrig 1804
 Jean-Baptiste Jourdan (1762-1833), marskal af Frankrig 1804
 Jean Baptiste Bernadotte (1763-1844), konge af Sverige og Norge 1818-1844, marskal af Frankrig 1804
 Michel Ney (1769-1815), marskal af Frankrig 1804
 Emmanuel Grouchy (1766-1847), marskal af Frankrig 1815
 François Certain Canrobert (1809-1895), marskal af Frankrig 1856
 Ferdinand Foch (1851-1929), marskal af Frankrig 1918
 Philippe Pétain (1856-1951), marskal af Frankrig 1918
 Louis Franchet d'Espérey (1856-1942), marskal af Frankrig 1921

Se også 
 Feltmarskal

Litteratur 
 Christophe Brun, Geneviève Maze-Sencier: Dictionnaire des maréchaux de France. Du Moyen Âge à nos Jours. – Paris: Perrin, 2001. – 
 Louis Chardigny: Les Maréchaux de Napoléon. – Paris: Tallandier, 2003. – 
 Jacques Demougin: Les Maréchaux de Napoléon. – Trésor du patrimoine, 2003. – 
 Jacques Jourquin: Dictionnaire des maréchaux du Premier Empire: dictionnaire analytique, statistique et comparé des vingt-six maréchaux. – Christian / Jas, 1999
 Vincent Rolin: Les aides de camp de Napoléon et des maréchaux sous le Premier Empire (1804–1815). – Editions Napoléon Ier, 2005. –
Priapisme

Priapisme (oldgræsk: πριαπισμός) er en potentiel skadelig tilstand med vedvarende erektion uden hverken fysisk, psykologisk eller erotisk stimulering, ofte ledsaget af smerte. Priapisme kræver behandling efter omkring fire timer eftersom blodet i penis ikke skiftes ud med friskt blod, ligesom vævet i penis kan blive permanent skadet. 

Navnet er et eponym efter den græske daimon Priapus. Det kvindelige sidestykke benævnes klitorisme.

Sygdomme i mandlige kønsorganer
Seksualitet
Klitorisme

Klitorisme er en langvarig og smertefuld erektion af klitoris. Det er en sjælden tilstand der kan optræde som bivirkning af visse typer medicin. Det mandlige sidestykke benævnes Priapisme.

Fodnoter 

Gynækologi
Røverhulen

Røverhulen ved Isted er en af de få bevarede jættestuer i Sydslesvig. Gravhøjen er fra bondestenalderen og omkring 5.000 år gammel. Den er beliggende i Isted Skov syd for landsbyen Isted og få kilometer nord for Slesvig by.

Jordhøjen er cirka 20 meter i diameter og cirka 2,5 m meter høj. Det velbevarende gravkammer i højens indre er ca. 4,4 meter langt, op til 2 meter bredt og 1,5 meter højt. Det er bygget af ni store vægsten. Mellem sidestenene er stablet flade stenfliser i en slags tørmur. Kammeret er orienteret mod øst-vest. Det er mu­ligt at gå ind i gravkammeret. Eneste kendte fund fra Røverhulen er en flintøkse, der blev fundet i 1962.

Ifølge lokale sagn var røverhulen i middelalderen hjemsted for røvere, der plyndrede de vejfarende på hærvejen. Deraf stammer navnet Røverhule.

Litteratur 
 Karsten Kjer Michaelsen: Politikens bog om Danmarks oldtid, København 2002
 Detlev Ellmers: Idstedter Räuberhöhle. I: Römisch-Germanischen Zentralmuseum (udg.): Führer zu vor- und frühgeschichtlichen Denkmälern. bind 9: Schleswig, Haithabu, Sylt. Mainz 1978, , sider 191–193.

Referencer

Eksterne henvisninger 

Angel
Danmarks historie
Stenalderstensætninger i Sydslesvig
Flashforward

Flashforward er modsætningen til flashback. Flashforward viser fremtiden i glimt, frem for fortiden. Om flashforwards eksisterer uden for den fiktive verden er ikke videnskabeligt bevist.

Kultur 
 Flashforward er sammen med flashback brugt i tv-serien Lost.

Se også 
Deja vu

Fortællerteknik

es:Flashforward
Carlton Cuse

Carlton Cuse (født 22. marts 1959) er en amerikansk manuskriptforfatter og filmproducer.

Han blev indlemmet i arbejdet på Lost i 13. afsnit af første sæson. Han har skrevet størstedelen af sine afsnit i samarbejde med Damon Lindelof.

Cuse synes "The Constant" er et af Losts bedste afsnit, og at første sæson for ham var mest interessant at arbejde på.

Eksterne henvisninger 

 

Manuskriptforfattere fra USA
Filmproducere fra USA
Manuskriptforfattere på Lost
Personer fra Mexico City
Slaget ved Tanga

Slaget ved Tanga også kendt som bi-slaget, fra 3. november 1914 til 5. november 1914, var det første slag som fandt sted under 1. verdenskrig mellem britiske og tyske styrker på det afrikanske kontinent.

Slaget fandt sted i det tidligere Tysk Østafrika, i dag Tanzania, ved havnebyen Tanga.

De respektive styrker blev ledet af den engelske generalmajor Arthur Aiken og den tyske oberst Paul Emil von Lettow-Vorbeck.

De engelske styrker bestod af 8.000 mand som primært bestod af dårligt trænede tropper fra Indien, der fik support fra kryseren HMS Fox, hvis ildkraft Aiken dog ikke gjorde brug af, medens de tyske tropper bestod af 155 tyske befaligsmænd og 1.100 askari-soldater.

Slagets gang 
Dag 1:
 Aiken landsætter sine styrket ca. fem kilometer syd for Tanga i et meget tætbevokset og sumpet område. (Aiken angreb ikke Tanga direkte, han mente havnen var mineret). Efter landsætning undlod Aiken at undersøge området.
Dag 2:
 Aiken giver ordre til at marchere mod Tanga uden at sende patruljer frem for at sikre fremmarchen.
 Aikens tropper falder i baghold og fremmarchen standses. I løbet af eftermiddagen udviklede kampene sig til engagement mand mod mand, hvilket var ugunstigt for Aikens tropper, som oplevede et jungleområde af denne art før første gang.
 Aikens tropper bliver angrebet af en flok arrige bier, heraf navnet bi-slaget. Det formodes at de indiske soldaters kropslugt var årsagen til at de blev angrebet medens askarierne slap fri.
 von Lettow-Vorbeck indleder modangreb og trænger englænderne tilbage til landingsstedet.
Dag 3.
 Aiken forsøger modangreb men hans tropper bliver trængt tilbage til deres både, hvorefter de forlader området efterladende rifler, maskingeværer og 600.000 stk. ammunition.

Slaget var tabt for englænderne.

Tab 
Englænderne havde 487 sårede og 360 dræbte medens tyskerne havde 81 sårede og 61 dræbte.

Menneskelig konsekvens 
Aiken bliver degraderet til oberst medens von Lettow-Vorbeck bliver forfremmet til generalmajor.

Kilde 
Det store terningspil af Erik Durschmied,

Ekstern henvisning 
 Slaget ved Tanga (engelsk) 

Slag under 1. verdenskrig
Strandelhjørn

Strandelhjørn (tysk: Strandelhjörn) er en landsby i Sønderjylland med 78 indbyggere, beliggende 16 km øst for Toftlund, 20 km nordvest for Aabenraa, 13 km syd for Vojens og 21 km sydvest for Haderslev. Den hører til Haderslev Kommune og ligger i Region Syddanmark. I 1970-2006 hørte Strandelhjørn til Nørre-Rangstrup Kommune.

Strandelhjørn hører til Bevtoft Sogn. Bevtoft Kirke ligger i Bevtoft, 7 km nordvest for Strandelhjørn.

Faciliteter 
Landsbyen har legeplads, sportsplads, bålhytte og en kombineret borger- og idrætsforening, der arrangerer flere årlige fester. Børnehave, skole, idrætsfaciliteter og købmand findes i Bevtoft.

Historie

Navnet 
Byen benævnes "Strandelhorn" (1500) eller "Strandelhornn" (jordebog fra 1535). Det fortolkes således: "stran" betyder "snæver" - "del" betyder "dal" - "hjørn" betyder "horn". "Strandelhjørn" sigter altså til den nærliggende Nipsådal, nemlig "fremspringet ved den snævre dal".

Amtsbanen 
Strandelhjørn havde station på Haderslev Amts Jernbaners strækning Ustrup-Toftlund (1904-1939). Stationsbygningen lå på Strandelhjørn Bygade 22. På amtsbanens tracé mellem Strandelhjørn og Galsted 2 km mod vest er der anlagt cykelsti med nye broer.

På det preussiske målebordsblad er Strandelhjørn en ren landsby med en halv snes gårde. På det danske målebordsblad, der er tegnet efter nedlæggelsen af jernbanen, havde Strandelhjørn skole, smedje, mejeri og missionshus. Det gamle mejeri på Strandelhjørn Bygade 11 blev nedlagt i 1939.

Genforeningssten 
På en "genforeningsplads" over for Strandelhjørn Bygade 16 står en sten, der blev rejst i 1920 til minde om Genforeningen i 1920.

Eksterne kilder/henvisninger 

 Velkommen til Strandelhjørn
 Danmarks genforeningssten: Strandelhjørn
 arkiv.dk: Strandelhjørn – med billeder af stationen, missionshuset og det gamle mejeri.
 SDFE kortviser: Målebordsblade, preussiske 1877-1920, danske 1920-71

Lokaliteter i Haderslev Kommune
Lokaliteter i Sønderjylland (under den danske stat)
Byer og bydele med genforeningssten
Apollo 9

Apollo 9 var den tredje bemandede Apollo-mission, der udelukkende foregik i lavt jordkredsløb. Det var den fjerde opsendelse af Saturn V-raketten og den første bemandede flyvning af Apollo-månemodulet.

Besætning 
 James Alton McDivitt (Kaptajn)
 David Randolph Scott (CM-pilot)
 Russell Louis "Rusty" Schweickart (LM-pilot)

Kaldenavne 
Kommandomodul: Gumdrop (vingummi)
Månelandingsfartøj: Spider (edderkop)

Rumvandringer

1 – Schweickart 
 Start: 6 marts, 1969 – 16:45:00 UTC
 Slut: 6 marts, 1969 – 17:52:00 UTC
 Varighed: 01:07:00

2 – Scott 
 Start: 6 marts, 1969 – 17:01:00 UTC
 Slut: 6 marts, 1969 – 18:02:00 UTC
 Varighed: 01:01:00

Apollo-programmet
Molly Sandén

Molly My Marianne Sandén (født 3. juli 1992) er en svensk sangerinde. 

Hun vandt den svenske udtagelseskonkurrence til Junior Eurovision Song Contest i 2006 med sangen Det finaste någon kan få. I finalen i Bukarest i Rumænien endte hun på en tredjeplads, Sveriges hidtil højeste placering. Molly har desuden deltaget i det svenske melodi grand prix (Melodifestivalen) 3 gange, men har endnu ikke formået at vinde.

Hun gik på musiklinjen på Adolf Fredriks skola i Stockholm og bor i Huddinge, udenfor Stockholm.

Hendes to søstre Frida og Mimmi er også sangerinder.
Hun har tidligere dannet par med Eric Saade i 4 år og senere Danny Saucedo.

Diskografi

Album 
 2009 – Samma himmel
 2012 – Unchained

Singler 
 2006 – "Det finaste någon kan få" (Junior Eurovision Song Contest 2006) 
 2007 – "Allt Som Jag Kan Ge" (Stage Junior 2007) 
 2007 – "Du är musiken i mig (You are the music in me)", featuring Ola (High School Musical 2) 
 2008 – "Just Här, Just Nu (Right Here, Right Now)", featuring Brandur (High School Musical 3) 
 2008 – "Keep on (Movin')" 
 2009 – "Så vill stjärnorna" 
 2009 – "Fånga en sommar" 
 2011 – "Spread a Little Light"
 2012 – "Why Am I Crying"
 2012 – "Unchained"/"Mirage"
 2014 - "Kærlighed & Krig" med Burhan G.
 2014 - "Freak"
 2015 - "Phoenix"

Eksterne henvisninger 

 
 
 

Sangere fra Sverige
Penelope Widmore

Penelope "Penny" Widmore er en fiktiv karakter i tv-serien Lost.

Hun har hidtil kun figureret i flashbacks, med undtagelse af:
 på et billede som Desmond Hume og Naomi Dorret begge har en kopi af,
 og da Charlie Pace med succes modtager en transmission om bord på The Looking Glass.
Hun har ledt efter Desmond i alle de år han har været forsvundet. I afslutningen af anden sæson sås to portugisiske forskere der opsnappede et stærkt elektromagnetisk udslag, og kontaktede herefter Penny.

Hendes far er rigmanden Charles Widmore.

Fiktive personer fra Lost
Odense Internationale Musikteater

Odense Internationale Musikteater (OIM) er et musikdramatisk teater, der har til huse på Odense havn. i 2011 skiftede teatret navn til NoDomain, men foreningen bag hedder fortsat Odense Internationale Musikteater.

Repertoiret indeholder ofte forestillinger med nyskrevet materiale, som man improviserer over under prøvearbejdet, hvorved de medvirkende har en afgørende indflydelse på den færdige forestilling.
Som navnet antyder kombineres musik og teater, men forestillingerne tager ikke deres udgangspunkt i de kendte musicals, som i dag har sin sejrsgang verden over. De rækker derimod ud over den kendte musical-genre, idet musikken og teksten ofte er nyskrevet til de medvirkende, og derved har afsæt i en dramaturgisk helhed. En helhed som først bliver scenisk manifesteret ved mødet med teaterrummet og publikum.

Forestillingerne bliver produceret og spillet i Odense, Danmark – hvorefter de, når det er muligt, sendes på turné. 
De internationale perspektiver knytter sig primært til samarbejdet med udenlandske musik- og teaterfolk – og det forhold, at forestillingerne også kan præsenteres på udenlandske scener.

Historie 
Odense Internationale Musikteater blev grundlagt som selvstændigt producerende teater i 1994 af Anders Nyborg (skuespiller og instruktør), Morten Øberg (musiker og komponist) og Nis Jarl Jespersen (produktionsleder og scenograf).

Initiativtagerne havde ved flere lejligheder arbejdet sammen på den danske Landsdelsscene i Odense, og visionen var, at det "nye" teater skulle smelte musik og teater sammen i et anderledes grænseoverskridende udtryk.

Skuespillere og musikere er ikke fastansatte, men bliver engageret fra produktion til produktion, hvilket betyder, at de medvirkende kan, og bliver hentet ind fra forskellige hjørner af teater-, film- og musikscenen i Danmark.

Forestillinger 
 Lindø Lukket (2012)
 MEWE: Stemmer Bazaren (2011)
 Out of CTRL (2010)
 MEWE: Urban United (2009)
 Modellen (2007)
 Cosa Nostra (2007)
 Ancient Mariner (2005-2007)
 Memory (2006)
 Heaven (2004-2005)
 The Citizen (2003)
 Her står du (2001)
 The Song of the Sirens (2000)
 Friheden tur/retur (1999)
 Lulu (1996-1998)
 Kære morder (1998)
 Dan Turèll – Det fedtede slips (1997)
 Late Night, Rose Garden (1997)
 Opfindelsen af ensomhed (1996)
 Fata Morgana (1995)
 Sam Cooke – Don't Fight It, Feel It (1995)
 Kasper Hauser (1994)

Eksterne henvisninger 
 NoDomain 
 Modellens MySpace-profil

Internationale Musikteater
Etableret i 1994

Aktive teatre i Odense
Respectable

"Respectable" er en sang fra The Rolling Stones, og var fra deres 1978 album Some Girls, og den blev skrevet af Mick Jagger og Keith Richards.  

Indspillet fra oktober gennem december, 1977, blev ”Respectable” originalt skrevet af Mick Jagger til at være en langsom sang, men guitarist Richards så fordelen i at øge tempoet, og lavede den om til en rock sang. Dette resulterede i en diskussion mellem Jagger og Richards over sangens tempo . 

Teksten fortæller om en kvinde (højst sandsynlig den forhenværende Mrs. Jagger, Bianca Jagger ), der kommer ind i det fine selskab, og Jaggers forsøg på at minde hende om hvor hun stammer fra. Jagger sagde på tidspunktet for dens udgivelse:”  ”Respectable” startede virkelige bare som en sang i mit hoved om, hvor respekterede vi som bandet kunne forventes at være. ”Vi er så respekteret”. Da jeg gik videre med sangen, fandt jeg på tingene og tilpassede dem til sangen. ” Now we're respected in society” (nu er vi respekteret i de fine kredse)… mente jeg i virkelig bandet. Min kone er en meget ærlig person, og sangen er ikke om hende… den er meget rock ’n’ roll. Det er ikke som (Bob Dylan)s ”Sara”. ”Respectable” er meget åbenhjertig, når du hører den. Det er derfor jeg ikke kan lide at skille versene fra musikken. Fordi når du hører den blive sunget, er det ikke den måde den er, det er den måde vi gør den til .”

”Respectable” er en af sangene på Some Girls hvor det kun er The Stones, alle fem daværende medlemmer af bandet, der spillede deres respektive instrumenter, plus Jagger på guitar. Om Jaggers medvirkende på guitar sagde Richards:” Dette var en af de første gange vi lod ham spille med på guitar. Han er en virkelig god rytme spiller, men, han havde jo også en god lærer . ”

”Respectable” blev udgivet som single i Storbritannien, den 15. september 1978, hvor den fik en 23. plads på UK Singles Chart.

Eksterne henvisninger 

 officiel tekst 
 Se The Rolling Stones ”Respectable”

Fodnote 

Rolling Stones-sange
Singler fra 1978
Gert-Jan Theunisse

Gert-Jan Theunisse (født 14. januar 1963 i Oss) er en tidligere hollansk landevejscykelrytter. Han vandt den prikkede bjergtrøje i Tour de France 1989 og samme års prestigefyldte etape op til Alpe d'Huez. Ved Tour de France i 1988 blev han testet positiv for testosteron. I 1990 blev han også testet positiv i Flèche Wallonne og Bicicleta Vasca.

Eksterne henvisninger 

 

Mandlige cykelryttere fra Nederlandene
Steven Rooks

Steven Rooks (født 7. august 1960 i Oterleek, Nordholland) er en tidligere hollandsk professionel landevejscykelrytter kendt for sine bjergrytterevner.

Eksterne henvisninger 

 

Mandlige cykelryttere fra Nederlandene
Claudio Chiappucci

Claudio Chiappucci (født 28. februar 1963) er en tidligere italiensk professionel cykelrytter. Han kom tre gange på podiet i Tour de France sammenlagt – 2. plads i1990, 3. plads i 1991 og 2. plads igen i 1992. Han vandt desuden løbets prikkede bjergtrøje i både 1991 og 1992.

Eksterne henvisninger

Mandlige cykelryttere fra Italien
Amt Elmshorn-Land

Amt Elmshorn-Land er et amt i det nordlige Tyskland, beliggende under Kreis Pinneberg. Kreis Pinneberg ligger i den sydlige del af delstaten Slesvig-Holsten. Amtsforvaltningen er beliggende i Elmshorn og er fælles for syv tilhørende kommuner. Amtet grænser i nord op til Kreis Steinburg, i øst til Amt Rantzau, i syd til Amt Moorrege og byen Tornesch og i vest til floden Elben.

Kommuner i amtet 
 Klein Nordende
 Klein Offenseth-Sparrieshoop
 Kölln-Reisiek
 Raa-Besenbek
 Seester
 Seestermühe
 Seeth-Ekholt

Eksterne kilder/henvisninger 

 Amt Elmshorn-Land

Elmshorn-Land
Edie Brickell

Edie Arlisa Brickell (født den 10. marts 1966 i Oak Cliff, Dallas, Texas) er en amerikansk sangerinde og sangskriver.

Karriere 
Edie Brickell havde studeredet halvandet på Southern Methodist University da hun under en bytur en nat i 1985 gik på scenen sammen med et lokalt band, New Bohemians.

Sidst i 1980'erne var Edie Brickell forsanger i gruppen, der nu kaldte sig Edie Brickell & New Bohemians. Mens deres debutalbum Shooting Rubberbands at the Stars (1988) både blev godt modtaget af kritikerne og solgte godt, gik det mindre godt for gruppens opfølgningsalbum, Ghost of a Dog (1990). Som solist har Brickell udgivet Picture Perfect Morning (1994) and Volcano (2003). I 2006 gik hun sammen med nogle af de oprindelige medlemmer af New Bohemians og de udgav sammen albummet Stranger Things.

Edie Brickell har en rolle som folkemusiker i filmen Born on the Fourth of July (1989). Hendes udgave af Bob Dylans A Hard Rain's A-Gonna Fall er også med på filmens soundtrack. Nogle computerbrugere kender hende måske fra Good Times videoen, der var medtaget som eksempel på en multimediefil på Windows 95 installations CD-ROM'en.

Edie Brickell udgav i 2008 et nyt album The Heavy Circles, med hendes stedsøn Harper Simon som medproducer.

Familie 
Edie Brickell giftede sig med Paul Simon den 30. maj 1992. De bor i New Canaan, Connecticut sammen med deres tre børn. Edie Brickell skulle optræde med What I Am på NBCs Saturday Night Live show, da hun så Paul Simon stå foran kameramanden. "Han fik mig til at kludre i sangteksten, da jeg så på ham," siger hun med et smil. "Vi kan vise optagelsen til børnene og sige, 'Se, det var der at vi så hinanden for første gang.'"

Diskografi 
 It's Like This (1986)
 Shooting Rubberbands at the Stars (1988)
 Ghost of a Dog (1990)
 Picture Perfect Morning (1994)
 The Live Montauk Sessions (2000)
 The Ultimate Collection (2002)
 Volcano (2003)
 Stranger Things (2006)

Referencer

Eksterne henvisninger 

 Edie Brickells officielle website 
 New Bohemians' officielle website 
 New Bohemians diskografi 
 
 Edie Brickell and the New Bohemians  officielle MySpace-website

Sangere fra USA
Folkrockmusikere
Personer fra Dallas
Paul Simon
Red-light district

Et red-light district er en del af et byområde, hvor der er en koncentration af prostitution og sex-orienterede virksomheder, såsom sexshops, stripklubber og pornobiografer. Udtrykket stammer fra de røde lys, der blev brugt som tegn på bordeller.

Der er områder i mange store byer rundt omkring i verden, som har erhvervet et internationalt ry med red-light distrikter, bl.a. Sankt Pauli og Reeperbahn i Hamborg,
Frankfurt,
De Wallen i Amsterdam,
Bangkok og Pattaya i Thailand, mens Danmark er bedst kendt for Istedgade og Halmtorvet.

Red Light District i Amsterdam 
I løbet af december 2007 og januar 2008 har Amsterdams borgmester Job Cohen gennemført en strengere kontrol med bordeller i byens Red Light District, Wallen, for at komme alfonsvirksomheden i branchen til livs. Indenfor samme tidsrum har bystyret opkøbt en del af bordellerne i kvarteret og udlejet lokalerne til designere, fotografer og kunsthåndværkere. Flere piger har snydt ved at genoptage virksomheden som kunsthåndværkere.

Referencer 

Sexindustri
Prostitution
Thierry Claveyrolat

Thierry Claveyrolat (31. marts 1959 – 7. september 1999) var en fransk landevejscykelrytter, professionel mellem årene 1983 og 1994. Født i 1959 i La Tronche, i Rhône-Alpes regionen.

Eksterne henvisninger 

 

Mandlige cykelryttere fra Frankrig
Giovanni Battaglin

Giovanni Battaglin (født 22. juli 1951) er en tidligere italiensk professionel landevejscykelrytter. Højdepunktet i hans karriere, kom da han vandt Giro d'Italia i 1981. Han vandt også Vuelta a España samme år.

Battaglina blev født i Marostica, provinsen Vicenza.

Eksterne henvisninger

Mandlige cykelryttere fra Italien
Giro d'Italia-vindere
Vuelta a España-vindere
PuTTY

PuTTY er en gratis og open-source terminalemulator (betaversion) af Simon Tatham, der virker som en klient for SSH-, Telnet- og Rlogin-protokollerne.

Programmet blev oprindeligt skrevet til Microsoft Windows, men er senere blevet udgivet til andre styresystemer.

Eksterne henvisninger 
 Projektets hjemmeside

Emulationsprogrammer
Fri software
Windows-software
Front Range Airport

Fort Range Airport , kode (ICAO: KFTG, FAA LID: FTG), er en lufthavn i Aurora, som ligger i udkanten af Denver Metro Area. 

Lufthavnen er indenrigs, og ligger ca. 5 km sydøst for Denver International Airport og 31 km vest for Denvers forretningscentrum.

Denver
Bygninger, konstruktioner og anlæg i Colorado
Lufthavne i Colorado